PRIMĂRIA MUNICIPIULUI DEJ

S.U.A.T. APROBAT

Nr. 19790 - II – din 06.09.2017 PRIMAR

 Ing. Morar Costan

# EXPUNERE DE MOTIVE

**la proiectul de hotărâre privind aprobarea regulamentului referitor la stabilirea criteriilor de identificare a clădirilor și terenurilor neîngrijite situate în intravilanul Municipiului Dej, precum și majorarea impozitului aferent acestora**

 Supunem analizei și aprobării prezentul proiect de hotărâre promovat în urma referatului Serviciului Urbanism și Amenajarea Teritoriului cu nr. 19789/2017.

 Conform prevederilor legale în vigoare, respectiv art. 489 alin (5) din Legea 227/2015, privind Codul Fiscal, cu modificările și completările ulterioare, care face referire la faptul că autoritatea deliberativă poate majora impozitul pe clădiri și impozitul pe teren cu până la 500% pentru clădirile și terenurile neîngrijite, situate în intravilan.

 În acest sens propunem majorarea impozitului pe clădirile și terenurile neîngrijite situate în intravilanul municipiului Dej cu 500%.

 Având în vedere că aplicarea acestor majorări se poate dispune numai în cazul anumitor imobile, se impune și adoptarea unui regulament care să stabilească criteriile și procedura de aplicare a acestor măriri.

 Față de cele menționate, supunem spre dezbatere și aprobare prezentul proiect de hotărâre.

 Proiectul de hotărâre are la bază următoarele prevederi legale:

* Art. 489, alin 5-8, din Legea 227/2015, privind Codul fiscal, cu modificările și completările ulterioare
* Pct. 168 din Hotărârea Guvernului nr. 1/2016, pentru aprobarea Normelor metodologice de aplicare a Legii 227/2015 privind Codul fiscal, cu modificările și completările ulterioare
* Art. 7, alin. 1-12, din Legea nr. 52/2003, privind transparența decizională în administrația publică, republicată, cu modificările și completările ulterioare

Verificat Întocmit

 Şef S.U.A.T. Ing. Lenard Timea

 Ing. Gavrea Gabriela